«Jason med det gyldne skind»

«Jason med det gyldne skind» er en statue i marmor av den danske billedhuggeren Bertel Thorvaldsen og utført i perioden 1808–1828. Statuen er 242 cm høy og er oppstilt i Thorvaldsens Museum.

«Jason med det gyldne skind» var Thorvaldsens gjennombruddsverk. 

Thorvaldsen fikk inspirasjonen og delvis hovedlinjene til sin «Jason» fra Asmus Jacob Carstens` «Argonavtertoget». «Jason» ble det første større originalarbeide Thorvaldsen utførte etter at han kom til Roma. 

Opprinnelig fremsto skulpturen som en legemsstor statue og var ferdig i leire våren 1801. Thorvaldsen slo den ned fordi han ikke hadde råd til å la den støpe i gips. Men Friederike Brun, venn og mesén, bekostet gipsavstøpningen,Mikkel Bogh: Bertel Thorvaldsen, ISBN 87-7248-531-0, side 17 og utpå ettersommeren startet han på statuen igjen, denne gang i overnaturlig størrelse. 

Den nye «Jason» sto ferdig ved utgangen av 1802. Men noen kjøper meldte seg ikke og Thorvaldsen som ikke så noen utvei til å skaffe penger til et forlenget opphold i Italia, forberedte seg på å vende hjem til Danmark igjen. Da henvendte sir Thomas Hope seg til ham og bestilte skulpturen i marmor og ved hjelp av et stort forskudd ble Thorvaldsen i stand til å utsette hjemreisen på ubestemt tid. 

«Jason med det gyldne skind» sto ferdig i marmor i 1828.

Hopes marmorutgave av skulpturen ble anskaffet av Thorvaldsens Museum på en auksjon i England i 1917.Jason med det gyldne skind 

«Jason med det gyldne skind» er tatt opp i den danske Kulturkanonen.

 Referanser 

 Eksterne lenker 


Kategori:Danske skulpturer
Kategori:Den danske kulturkanonen
Kategori:Den danske gullalder